মাননীয় প্রধানমন্ত্রী ও তার সহযোদ্ধাদের সবিনয়ে বলতে চাইÑ আপনারা পরগাছা দলগুলো কর্তৃক নতুনভাবে তেল মর্দন হয়ে যে ডিজিটাল প্রচারণা শুরু করেছেন তা আপনাদের জন্য হিতে বিপরীত হবে। এসব প্রচারণা দিয়ে আপনাদের শেষ রক্ষা হবে বলে মনে হয় না। কারণ যেকোনো দল ক্ষমতায় অধিষ্ঠিত থাকলে সরকারি দায়িত্ব হিসেবে অর্থবছরের পরিকল্পনা অনুয়ায়ী উন্নয়ন কর্মকাণ্ড অব্যাহত থাকে। এসব উন্নয়নকাজ ছিল আপনাদের দায়িত্বের অংশ। তবে ব্যক্তিবর্গের খায়েশ মেটাতে গিয়ে এসব উন্নয়ন হয়েছে বারবার বাধাগ্রস্ত। উন্নয়ন পরিকল্পনার আসল বিষয়গুলো দুর্নীতির ¯্রােতের তোড়ে গেছে স্বপ্নের অতীতে। কোথায় গেল পদ্মা সেতু? কোথায় গেল শেয়ারবাজারের হাজার হাজার কোটি টাকা? কোথায় ঘরে ঘরে চাকরি, কেজি ১০ টাকায় চাল আর কোথায় বিনামূল্যে সার? কোথায় গেল কুইক রেন্টাল প্রকল্প?